|  |
| --- |
| Kinnitatud, 22.03.2017 |
| Agu Laius |
| KÜSK juhataja |
| *(allkirjastatud digitaalselt)* |

**KOGUKONDLIKU TURVALISUSE TOETUSVOORU 2017**

**HINDAMISMETOODIKA**

1. **ÜLDPÕHIMÕTTED**
   1. Kogukondliku turvalisuse toetusvooru 2017 hindamismetoodika (edaspidi hindamismetoodika) on koostatud SA Kodanikuühiskonna Sihtkapital nõukogu 20.03.2017.a kinnitatud kogukondliku turvalisuse 2017.a. toetusvooru tingimuste (edaspidi tingimused) punkti 7.3 alusel.
   2. Hindamismetoodika reguleerib riigieelarvest sihtasutusele Kodanikuühiskonna Sihtkapital (KÜSK) 2017.a. antud kogukondliku turvalisuse toetusvooru vahenditest toetust taotlevate ja vastavaks tunnistatud taotluste hindamist vastavalt tingimuste punktile 7.

2. **TAOTLUSTE HINDAMINE**

2.1 Nõuetele vastavaks tunnistatud taotlusi hindavad vastavalt tingimustele ja tingimustes toodud hindamiskriteeriumite alusel kolm maakonna turvalisuse nõukogu liikmete hulgast nimetatud hindajat (edaspidi hindajad). Hindajad nimetatakse maavanema korraldusega.

2.2 Hindajad peavad olema sõltumatud ja erapooletud. Sõltumatus ja erapooletus tähendab, et hindaja hindab esitatud taotlusi iseseisvalt, kellestki sõltumatult ning ta ei tohi olla omandi-, sugulus- või muid olulisi sidemeid pidi seotud taotluse esitanud isiku või taotluse ettevalmistamisega. Seotuse olemasolul on isik kohustatud ennast taandama taotluse hindamisest ja hindamiskoosolekul antud taotluse osas ettepaneku tegemisest. Taotluse hindamisest taandamine kajastatakse hindamiskoosoleku protokollis.

2.3 Hindajad teostavad taotluste hindamist lähtuvalt toetusvooru eesmärgist, hindamiskriteeriumitest ja hindamismetoodikast. Hindajad täidavad hinnatud projektide kohta hindamislehed. Hindajad hindavad projekte andes täisarvudes punkte lähtudes hindamiskriteeriumite osakaaludest, st maksimaalne punktide arv iga kriteeriumi puhul vastab selle kriteeriumi osakaalu protsendile. Hindaja esitab hindamisvormid allkirjastatult maavanema poolt määratud isikule ettenähtud tähtajaks.

2.4 Hindajate poolt antud hinnete alusel koostatud hindamistulemused arutatakse läbi selleks kokku kutsutud koosolekul (edaspidi hindamiskoosolek). Hindamiskoosolekust võivad osa võtta ka maavanem, maavalitsuses taotluste menetlemiseks määratud isik ning Siseministeeriumi ja KÜSKi esindajad.

2.5 Hindamiskoosoleku tulemusena esitavad hindajad maavanemale põhjendatud ettepaneku taotluste rahastamise või mitterahastamise kohta. Taotlusi rahastatakse vastavalt taotlusele antud keskmisele hindele kuni toetusvooruks maakonnale eraldatud vahendite lõppemiseni. Hindajate ettepanek maavanemale lähtub hinnete alusel moodustatud taotluste pingereast. Juhul, kui pingerea alusel viimase rahastatava projekti täies mahus rahastamiseks ei jätku piisavalt vahendeid, on hindajatel õigus teha maavanemale ettepanek pidada taotlejaga läbirääkimisi taotluse elluviimiseks ja rahastamiseks osalises mahus

2.6 Hindamiskoosolek on otsustusvõimeline, kui koosolekul osaleb üle 50% hindajatest.

2.7 Hindamiskoosoleku kohta koostatakse protokoll, mille allkirjastavad koosoleku juhataja ja protokollija. Protokoll peab sisaldama või protokolli lisaks peab olema esitatud taotluste keskmisi hindeid sisaldav koondtabel. Punktis 2.5 nimetatud ettepanek taotluste rahastamise või mitterahastamise kohta vormistatakse protokollilise otsustena.

2.8 Hindaja võib taotluse kohta antud hindeid muuta, kui hindaja saab hindamiskoosolekul taotleja ja/või taotluse kohta teada olulist infot, mille teadasaamine on aluseks hinde muutmiseks. Vastav oluline info ja hindaja poolt hinde muutmine protokollitakse. Kui erinevate hindajate hinded ühele ja samale projektile erinevad olulisel määral, on soovitatav need projektid hindamiskoosolekul lühidalt läbi arutada, kus hindajad saavad suuliselt oma hindeid põhjendada.

2.9 Tingimuste punkti 7.6 kohaselt on hindajatel õigus otsustada projekti kulude abikõlblikkuse üle lähtudes tingimuste punktist 4. Otsustusõigust saavad hindajad kasutada hindamiskoosolekul. Hindajad teevad abikõlbmatute kulude osas sisuliselt põhjendatud ettepaneku jätta abikõlbmatu kulu eelarvest välja. Nimetatud ettepanek koos sisulise põhjendusega kantakse hindamiskoosoleku protokolli.

2.10 Tingimuste punkti 7.7 kohaselt on hindajatel õigus vähendada eelarves konkreetse kulurea jaoks planeeritud summat, kui kulu suurus ei ole piisavalt kulusäästlik tingimuste punkti 4.2.3 kohaselt. Hindajad peavad nimetatud ettepanekut ja kärpe täpset suurust sisuliselt põhjendama. Otsustusõigust saavad hindajad kasutada hindamiskoosolekul. Nimetatud ettepanek koos sisulise põhjendusega kantakse hindamiskoosoleku protokolli.

**3. HINDAMISKRITEERIUMID**

**Punktid**

|  |  |  |
| --- | --- | --- |
| |  | | --- | | **1. Projekti eesmärgi vastavus toetusvooru eesmärkidele ning projekti jätkusuutlikkus ja tulemuste mõju siseturvalisuse arengukava eesmärkide saavutamisse** | | 20 |
| Lähtu taotlusvormi punktidest 1.1 ja 3. |  |
| |  | | --- | | *- Kas projekti eesmärk on selgelt ja konkreetselt sõnastatud saavutatava tulemusena, mitte tegevuse läbiviimisena?*  *- Kas projekti tulemused on esitatud selgelt mõõdetava või tajutavana ja on reaalselt saavutatavad?*  *- Kas projekti eesmärk vastab toetusvooru eesmärgile (üldtingimuste punkt 1.1)*  *- Kas projekti elluviimine edendab* ***kohalikku ja piirkondlikku algatust*** *turvalise elukeskkonna loomisel ning suurendab turvalisuse loomisse panustavate* ***ühenduste vahelist koostööd****?*  *- Kas projekti tulemused on seotud siseturvalisuse arengukava alaeesmärkidega ja aitavad kaasa nende saavutamisele?*  *(*[*https://www.siseministeerium.ee/sites/default/files/dokumendid/Arengukavad/ siseturvalisuse\_arengukava\_2015-2020\_kodulehele.pdf*](https://www.siseministeerium.ee/sites/default/files/dokumendid/Arengukavad/%20siseturvalisuse_arengukava_2015-2020_kodulehele.pdf)*)*  *- Kas projekt tulemustel on pikemaajalisem mõju kogukonna turvalisusele ja elukeskkonna ohutusele? Eelkõige, kas projekti tulemused on esitatud piisavalt hästi uue kvaliteedi või muutunud olukorrana, et neil oleks eeldus jääda ajas kestma?*  *- Kas investeeringu puhul on selle edasine kasutus ja töökorras hoidmine läbi mõeldud?* | |  |
| |  | | --- | | **2. Projekti vajalikkuse analüüs lähtuvalt kogukondliku turvalisust häiriva probleemi pakilisusest ja kogukonna kaasatusest vajalikkuse analüüsi** | | 20 |
| Lähtu taotlusvormi punktist 1.2 |  |
| |  | | --- | | *- Kas projekti vajalikus on projektitaotluses piisavalt põhjendatult analüüsitud ja analüüs toetub konkreetsetele alusmaterjalidele (näiteks uuringud, küsitlused, arengukavad, analüüsid) või faktidele?*  *- Kas taotluses välja toodud probleem on seotud kohaliku kogukonna turvalise elukeskkonnaga ja on projekti käigus lahendatav?*  *- Kas taotluses välja toodud probleemi pakilisust kogukonna jaoks on usutavalt põhjendatud?*  *- Kas kogukonna liikmeid on reaalselt kaasatud projekti vajalikkuse analüüsi ja kogukonna liikmetelt on uuritud projektiga lahendatava või leevendatava probleemi pakilisust?* | |  |
| |  | | --- | | **3. Projekti partnerite valiku ja rolli põhjendatus ning kogukonnaliikmete kaasatus projekti elluviimisesse** | | 25 |
| Lähtu taotlusvormi punktidest 2 ja 5 |  |
| |  | | --- | | *- Kas projekti on kaasatud partneritena kogukonda ning teisi ühendusi ja/või asutusi?*  *- Kas projekti partnerite valik on põhjendatud ja partnerite roll projektis sisuline? Kas partnerite roll ja vastutus projektis on partneritega kokku lepitud?*  *- Kas kogukonna liikmed täidavad projekti elluviimisel aktiivset rolli?*  *- Kas kogukonna liikmetele on ette nähtud roll ning vastutus kõigis projekti etappides?*  *- Kas kogukonna liikmed teevad projektis vabatahtlikku tööd?* | |  |
| **4. Projekti tegevuste põhjendatus ja vajalikkus kavandatud tulemuse sh kogukondliku mõju saavutamiseks** | 20 |
| Lähtu taotlusvormi punktides 1.3 ja 2 nimetatud tegevustest vastavalt punktides 1.1. nimetatud eesmärgile ja punktis 3 nimetatud tulemustele. |  |
| *- Kas projekti tegevused tagavad parimal ja tõhusaimal moel projekti eesmärgi ja kavandatud tulemuste saavutamise (just need tegevused on kõige otstarbekamad eesmärgi saavutamiseks)?*  *- Kas projekti tegevuskavas on esitatud kõik vajalikud tegevused tulemuste, mõju ja jätkusuutlikkuse saavutamiseks (sh ettevalmistavad tegevused ja analüüsiks vajalikud tegevused)?*  *- Kas kõik projekti tegevuskavas nimetatud tegevused on sisuliselt põhjendatud projekti tulemuste saavutamiseks ja aitavad tulemuste saavutamisele kaasa?*  *- Kas projekti tegevustel on oluline mõju kogukondliku turvalisuse paranemisse (st kas projekti tulemusel muutub kogukonna sotsiaalne keskkond turvalisemaks).* |  |
| |  | | --- | | **5. Projekti eelarve kulude põhjendatus** | | 15 |
| Lähtu projekti eelarvest ja taotlusvormi punktidest 2 ning 6 |  |
| |  | | --- | | *- Kas projekti eelarve kulud on abikõlblikud?*  *- Kas projekti eelarve kulud on projekti tegevustega seotud, vajalikud, mõistlikud ja kulusäästlikud?*  *- Kas projekti eelarve seletuskiri/kalkulatsioonid on piisavalt põhjalikult täidetud ja projekti kulude põhjendused arusaadavad?*  ***Kui eelarves on üle 1000 euroseid kulusid, siis:***  *- Kas taotluses on esitatud piisavalt põhjalik ülevaade küsitud hinnapäringutest üle 1000 euro maksvate teenuste ja toodete kohta ja tehtud valik on põhjendatud.* | |  |